**VÝZVA NA PREDKLADANIE PONÚK PRE URČENIE PREDPOKLADANEJ HODNOTY ZÁKAZKY**

**v rámci zadávania zákazky podľa čl. 8 Smernice o obstarávaní tovarov, služieb a stavebných prác (ďalej len „Smernica“)**

1. **Identifikácia obstarávateľa/zadávateľa zákazky:**

Názov: Slovenský olympijský a športový výbor

Sídlo: Olympijské námestie 1, 831 04 Bratislava

IČO: 30811082

Kontaktná osoba: Ing. Milica Mikušová

Email: mikusova@olympic.sk

Tel. číslo: +4212/49256113

V mene obstarávateľa Slovenského olympijského a športového výboru (ďalej len „obstarávateľ/zadávateľ zákazky) Vás vyzývam na predloženie cenovej ponuky.

**Pokiaľ predpokladaná hodnota zákazky (ďalej len „PHZ“) nepresiahne výšku finančného limitu zákaziek s nízkou hodnotou podľa čl. 8 Smernice, t. j. 100 000,00 Eur bez DPH Vaša ponuka bude zároveň slúžiť pre účely výberového konania.**

**Upozornenie:** Zmluva bude uzavretá so subjektom **Slovenská olympijská marketingová a.s. (SOM)**, čo je dcérska spoločnosť zadávateľa a zároveň je priamy realizátor účelu príspevku na národný športový projekt v zmysle Zmluvy o podpore národného športového projektu medzi Ministerstvom cestovného ruchu a športu SR a zadávateľom zákazky.

1. **Názov predmetu zákazky**

„Organizačné a technické zabezpečenie galavečera Športovec roka 2024“

1. **Opis predmetu zákazky**
	1. **Požiadavky na opis predmetu zákazky**

Galavečer Športovec roka 2024 sa uskutoční 3. februára 2025 v priestoroch Opery v novej budove Slovenského národného divadla v Bratislave. Galavečer Športovec roka inštitucionálne zastrešujú Ministerstvo cestovného ruchu a športu SR a Slovenský olympijský a športový výbor Priamy prenos zo slávnostného vyhlásenia, na ktoré sú pozývané osobnosti slovenského športu, odvysiela v priamom prenose STVR. Predmetom zákazky je zabezpečenie súvisiacich služieb a ich realizácie podľa špecifikácie nižšie. Predpokladaný počet hostí – 650.

Podrobná špecifikácia:

**Technické zabezpečenie:**

Rigging - na základe technického výkresu (viď príloha č. 1), statický posudok, zabezpečenie 50 ks motorov (0,5-1 t), 6 ks motorov CyberHoist, inštalácia / demontáž

Zvuk – ozvučenie sály Opera SND vrátane balkóna, zabezpečenie mikrofónov pre moderátorov, ozvučenie umelcov – live vystúpenie spevákov / kapiel (nástroje, spev, monitoring), prepojenie s prenosovým vozom, inštalácia + demontáž

**Stavba / scéna / dekorácie:**

Scéna – zabezpečenie / výroba / stavba scény na základe výkresov (viď Príloha č. 2), koberce, inštalácia + demontáž

Mobiliár – zabezpečenie sedenia so stolíkmi na základe výkresov, vrátane LED svetielok s DMX ovládaním

**Personálne zabezpečenie:**

Architekt scény, Scenárista, Hudobná dramaturgia, Produkčné zabezpečenie – manažér + asistenti (počet podľa potreby), Pódiový manažér a asistenti (počet podľa potreby), Pomocná sila pre stavbu a techniku (počet podľa potreby), Zdravotná služba + SBS (podľa počtu hostí a charakteru podujatia)

**Doprava:**

Doprava techniky, stavby a scény, produkcie, účinkujúci

**Ostatné služby:**

* Zabezpečenie kostýmov pre účinkujúcich
* Výroba video príspevkov do LED ( stopáž max 25 minut)
* Výroba dokrútok k oceneným, export pre TV podľa technickej špecifikácie vysielateľa ( v počte 20, stopáž max 30 sekúnd)
* Výroba ocenení pre víťazov (podľa vlastného návrhu – v počte 20 ks)
* Zabezpečenie kytíc pre ocenených (v počte 25 ks)
	1. ***CPV kód***

Hlavný predmet: 79952100-3 Služby na organizovanie kultúrnych podujatí

* 1. **Druh zmluvy alebo objednávka:**

Zmluva o poskytnutí služby (ďalej len „zmluva“).

* 1. **Plnenie/platnosť zmluvy:**

3.2.2025, 20:30 hod, doba trvania prenosu 90 minút

Prístup na miesto konania (na účely prípravy a zabezpečenia všetkých služieb, inštaláciu a následnú deinštaláciu všetkých stavieb a technických zariadení)

Od 2.2., 14:00 hod – do 4.2., 7:00 hod

* 1. **Rozsah predmetu zákazky**

Podľa bodu 3.1

* 1. **Miesto poskytnutia predmetu zákazky:**

Slovenské národné divadlo, Pribinova 17, 819 01 Bratislava

1. **Cena.**

Cena za poskytnuté služby musí obsahovať všetky náklady uchádzača a bude vyjadrená v EUR. Uchádzač uvedie cenu v Eur bez DPH.

1. **Podmienky financovania.**

Predmet zákazky bude financovaný z dotácie Ministerstva cestovného ruchu a športu SR .

Dodávateľovi sa neposkytuje preddavok. Predmet zákazky sa bude financovať formou bezhotovostného platobného styku v lehote splatnosti faktúr 14 kalendárnych dní odo dňa jej doručenia.

1. **Minimálne obchodné podmienky**
	1. Predmetné služby sa budú poskytovať na základe zmluvy o poskytnutí služby s priamym realizátorom projektu.
	2. Celková zmluvná cena bude dohodnutá podľa Návrhu na plnenie kritéria vyplneného v elektronickom systéme JOZEPHINE. Ceny budú uvedené v eurách (€) bez DPH, Cena je vrátane všetkých nákladov súvisiacich s realizáciou služby. Cena predmetu plnenia je maximálna a konečná.
	3. Lehota splatnosti faktúr: 14 kalendárnych dní odo dňa jej doručenia
2. **Podmienky účasti**
3. Osobné postavenie

Uchádzač musí spĺňať podmienky účasti týkajúce sa osobného postavenia, a to preukazuje doložením kópie dokladu o oprávnení poskytovať službu, ktorá zodpovedá predmetu zákazky, t.j. napr. výpisom z obchodného registra alebo živnostenského registra alebo zápisom do iného príslušného registra.

Výnimka z predloženia požadovaných dokladov preukazujúcich osobné postavenie:

Ak je uchádzač zapísaný v zozname hospodárskych subjektov vedenom na Úrade pre verejné obstarávanie (ÚVO), môže preukázať splnenie podmienok účasti osobného postavenia podľa bodu a) - zápisom do zoznamu hospodárskych subjektov.

1. Technická spôsobilosť alebo odborná spôsobilosť

Uchádzač predloží zoznam poskytnutých služieb za predchádzajúce tri roky od vyhlásenia zákazky s uvedením:

* Cien
* lehôt dodania
* kontaktu odberateľa,

dokladom je referencia. Zo zoznamu poskytnutých služieb musí vyplynúť, že v **minimálne jednej zákazke** sú poskytnuté služby rovnakého alebo podobného rozsahu a charakteru ako je predmet zákazky, a to v období počas predchádzajúcich troch rokoch od vyhlásenia zákazky. Za poskytnutie služieb rovnakého alebo podobného charakteru a zložitosti ako je predmet zákazky zadávateľ zákazky považujú technické a organizačné zabezpečenie galavečerov, festivalov, koncertov a i.

Dodatočné informácie:

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému zadávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.

1. **Kritérium na vyhodnotenie ponúk.**

Celková cena za celý predmet zákazky **v EUR bez DPH**, ktorou sa rozumie celková konečná cena za celý predmet zákazky, na ktorú bola predložená cenová ponuka v EUR vypočítaná podľa Návrhu na plnenie kritéria v systéme JOZEPHINE.

1. **Obsah ponuky**

Ponuka musí byť vyhotovená v elektronickej podobe a musí obsahovať nasledovné doklady a dokumenty:

* *kópia aktuálneho výpisu z ORSR (ŽRSR), alebo odkaz na webový register*
* *referencia podľa bodu 7. tejto výzvy*
* *Vyplnená a podpísaná Príloha č. 3 Podrobná cenová kalkulácia*
* *Návrh uchádzača na plnenie kritéria vyplnený v systéme JOZEPHINE*
1. **Lehota a spôsob predkladania ponúk.**

Lehota predkladania ponúk uplynie dňa

**27.1.2024**

Predkladanie ponúk: prostredníctvom elektronického komunikačného portálu JOZEPHINE

1. **Jazyk, v ktorom možno predložiť ponuky.**

slovenský jazyk, český jazyk.

1. **Minimálna lehota, počas ktorej sú ponuky uchádzačov platné.**

14 dní odo dňa uplynutia lehoty na predkladanie ponúk.

1. **Dôvody pre zrušenie použitého postupu zadávania zákazky**

Obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným minimálnym požiadavkám vo výzve na predkladanie ponúk,
* ak ponuky presiahnu rozpočet obstarávateľa,
* ak sa zmenili okolnosti, za ktorých sa vyhlásilo toto obstarávanie.
1. **Dodatočné informácie**

Obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá/kritérií na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí (tzv. superreverzná súťaž). Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Z daného prieskumu trhu bude na základe kritérií na hodnotenie ponúk identifikovaný úspešný uchádzač, ktorému Obstarávateľ oznámi, že uspel. S úspešným uchádzačom bude uzavretá zmluva. Neúspešným uchádzačom Obstarávateľ zašle informáciu o výsledku vyhodnotenia ponúk.

Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

**So zreteľom na zásadu hospodárnosti a efektívnosti zadávateľ pred písomným vyzvaním na uzavretie zmluvy môže s úspešným uchádzačom alebo uchádzačmi rokovať o znížení navrhovanej zmluvnej ceny.**

Prílohy:

Príloha č. 1 Technický výkres

Príloha č. 2 Výkres scény

Príloha č. 3 Podrobná cenová kalkulácia

V Bratislave dňa 24.1.2025

Vypracoval (meno, funkcia): Ing. Milica Mikušová

Odborný pracovník ekonomického oddelenia